ORI ลุ้นกำไรปี 60 โตทะลัก 231%  แนะซื้อราคาเป้าหมาย 27 บ.
ORI ลุ้นกำไรปี 60 โตทะลัก 231%  แนะนำซื้อราคาเป้าหมาย 27 บาท
5 ม.ค. 2561

บล.ฟินันเซีย ไซรัส ระบุในบทวิเคราะห์วันนี้(5ม.ค.) ว่า บริษัท ออริจิ้น พร็อพเพอร์ตี้ จำกัด (มหาชน) หรือ ORI ตั้งแต่ตลาดฯประกาศหุ้นเข้า SET50/SET100 เมื่อ 13 ธ.ค.60 หุ้นทั้ง 17 ตัวที่เข้าคำนวณทั้ง 2 ดัชนีปรับขึ้นเฉลี่ย 6% มากกว่า SET ที่ขึ้น 4% แต่ ORI ที่เป็นหุ้นพื้นฐานดีกลับยังให้ผลตอบแทนเป็นลบ -1%
ORI ถือเป็นหุ้นที่มี PE2018 และ PEG ต่ำกว่ากลุ่มมาก โดยอยู่ที่เพียง 13 เท่า และ 0.3 เท่า ตามลำดับ คาดกำไรสุทธิไตรมาส 4/60 ทำจุดสูงสุดใหม่ 1.2 พันลบ. +125% เทียบไตรมาสก่อนหน้า, +294% เทียบช่วงเดียวกันของปีก่อนและกำไรทั้งปี 60 คาด +231% เทียบช่วงเดียวกันของปีก่อน
ส่วนปี 2018 คาดโตต่ออีก +42.7% เทียบช่วงเดียวกันของปีก่อนจาก Backlog สิ้นปีก่อนที่มีกว่า 2.37 หมื่นลบ. และการเริ่มบุกตลาดแนวราบ รวมถึงมี Recurring income จากค่าบริหารโครงการให้ JV  แนะนำซื้อราคาเป้าหมาย 27 บาท